Oscar foar Bêste Ynternasjonale Film

De Oscar foar Bêste Ynternasjonale Film, eins de Academy Award foar Bêste Ynternasjonale Film (Ingelsk: Academy Award for Best International Feature Film), foarhinne bekend as de Oscar foar Bêste Film yn in Bûtenlânske Taal en ek wol de Oscar foar Bêste Bûtenlânske Film neamd, is in Amerikaanske priis op it mêd fan films, dy't elts jier ein febrewaris of begjin maart útrikt wurdt foar films fan it foargeande jier. Inkeld net-Ingelsktalige langspylfilms fan bûten de Feriene Steaten komme foar dizze priis yn oanmerking. It is ien fan 'e Oscars of Academy Awards, en it wurdt beskôge as ien fan 'e wichtichste en meast prestizjeuze filmprizen fan 'e wrâld. De Oscar foar Bêste Ynternasjonale Film wurdt útrikt troch de Academy of Motion Pictures Arts and Sciences (AMPAS) by in tige formeel oanklaaide útrikkingsseremoanje yn it Dolby Theatre yn Hollywood, de wyk fan Los Angeles dêr't de Amerikaanske filmyndustry konsintrearre is.

Namme
De Oscar foar Bêste Ynternasjonale Film hiet fan 1956 oant 2019 de Oscar foar Bêste Film yn in Bûtenlânske Taal, of eins de Academy Award foar Bêste Film yn in Bûtenlânske Taal (Ingelsk: Academy Award for Best Foreign Language Film). Yn 'e folksmûle waard (en wurdt) lykwols altyd sprutsen oer de Oscar foar Bêste Bûtenlânske Film (Ingelsk: Oscar for Best Foreign Film).

Skiednis
Doe't de earste Oscars yn 1929 útrikt waarden, wie der gjin inkele priis foar films fan bûten de Feriene Steaten. Nei de Twadde Wrâldoarloch krewearre de fan oarsprong Deenske akteur Jean Hersholt, dy't doedestiden yn it bestjoer fan 'e Academy of Motion Pictures Arts and Sciences (AMPAS) siet, foar de ynstelling fan in priis foar bûtenlânske films, om't dat neffens him helpe soe om nauwere bannen te smeien en bettere gearwurking te krijen tusken Amerikaanske en bûtenlânske filmmakkers. Tusken 1947 en 1956 waard acht kear op ûngeregelde basis oan in bûtenlânske film in Oscar takend, mar dat wiene spesjale prizen foar útsûnderlike produksjes, en der wie gjin wedstrydelemint yn behelle om't der gjin nominaasjes foar wiene. 

Yn 1956 waard der in reguliere kategory ynsteld foar bûtenlânske, net-Ingelsktalige langspylfilms, wêrfoar't de earste priis by de útrikkingsseremoanje fan 1957 takend waard oan 'e Italjaanske dramafilm La Strada, fan regisseur Federico Fellini. Dy priis kaam Academy Award for Bêste Film yn in Bûtenlânske Taal te hjitten, in namme dy't er 63 jier lang behold. Op in gearkomste fan it bestjoer fan 'e AMPAS yn april 2019 waard lykwols besletten om him om te neamen ta Academy Award foar Bêste Ynternasjonale Film. It waard nammentlik ornearre dat de term 'bûtenlânsk' (foreign) yn 'e mondiale filmyndustry "net mear fan dizze tiid" wie. De nije namme soe de kategory "better fertsjintwurdigje" en teffens in "posityf en ynklusyf byld fan it meitsjen fan films" jaan.

Betingsten foar gadingmakkers
Oars as by oare kategoryen fan 'e Oscars it gefal is, hoege gadingmakkers foar de Oscar foar Bêste Ynternasjonale Film net yn bioskopen yn 'e Feriene Steaten draaid te hawwen om meitingje te meien. Betingsten dêr't wól oan foldien wurde moat, binne:
 De films moatte útbrocht wêze yn it lân dat harren yntsjinnet en dêr teminsten sân dagen efterinoar yn in kommersjele bioskoop draaid hawwe.
 De films moatte útbrocht wêze yn 'e perioade dy't dêrfoar troch de AMPAS oantsjut is. Foar de oare kategoryen is dat frijwol altyd it foargeande kalinderjier fan 1 jannewaris oant en mei 31 desimber. Foar de ynternasjonale-filmkategory jilde op dit mêd faak oanpaste betingsten, hoewol't dat per jier ferskilt. Foar de útrikking fan 2008 gou bygelyks in deadline foar publikaasje fan 30 septimber 2007, wylst foar films yn alle oare kategoryen de deadline 'gewoan' 31 desimber 2007 wie.
 De dialooch moat (fierhinne) yn in oare taal as it Ingelsk wêze. Films mei tefolle Ingelsk deryn wurde diskwalifisearre. Dat oerkaam yn 2019 bygelyks de Nigeriaanske film Lionheart. De Algerynske film Le Bal, dêr't hielendal net yn praat waard, mocht yn 1984 dan wol wer meitingje.
 De films meie gjin Amerikaanske produksjes wêze. Op dit punt ferskille de betingsten foar de Oscar foar Bêste Ynternasjonale Film fan dy foar de Golden Globe foar Bêste Film yn in Bûtenlânske Taal. Foar dy priis meie nammentlik ek Amerikaanske films meitingje, salang't de fiertaal mar net Ingelsk is. Sadwaande koe de Amerikaanske mar Japansktalige film Letters from Iwo Jima yn 2007 de Golden Globe foar Bêste Film yn in Bûtenlânske Taal winne, wylst de film fan kompetysje foar de Oscar foar Bêste Film yn in Bûtenlânske Taal útsletten wie om 'e simpele reden dat it in Amerikaanske produksje wie. Dy regel jildt net inkeld foar de Feriene Steaten sels, mar ek foar alle Amerikaanske territoaria. Foarhinne koene films út it Spaansktalige Porto Riko wol meidwaan foar dizze Oscarkategory, mar yn 2011 besleat de AMPAS om ek Portorikaanske films út te sluten.
 De films meie foarôfgeande oan har premiêre yn 'e bioskopen net útstjoerd west hawwe op 'e tillefyzje of oer it ynternet. Dat kritearium waard yn 2005 it Nederlânske Bluebird fataal.
 Der mei mar ien film per lân yntsjinne wurde. (Ek op dat punt ferskille de betingsten foar de Oscar foar Bêste Ynternasjonale Film fan dy fan 'e Golden Globe foar Bêste Film yn in Bûtenlânske Taal.)
 It lân dat de film ynstjoert, moat ek (fierhinne) ferantwurdlik wêze foar it meitsjen fan 'e film. As bliken docht dat lju út dat lân net genôch mei it meitsjen fan 'e oangeande film te krijen hân hawwe, is dat reden foar diskwalifikaasje. Sa waard de film Un Lugar en el Mundo yn 1991 diskwalifisearre doe't oan it ljocht kaam dat it ynstjoerende lân, Oerûguay, der eins suver neat mei te krijen hân hie, en dat it hast folslein om in Argentynske produksje gie. (Dat is noch altyd de iennichste film dy't diskwalifisearre is, neidat er al nominearre wie foar de Oscar foar Bêste Ynternasjonale Film.)
 Oant en mei 2004 (de útrikkingsseremoanje fan 2005) moasten de meitingjende films yn in offisjele taal fan it ynstjoerende lân wêze. Dat kritearium soarge derfoar dat de Italjaanske film Private yn 2004 útsletten waard fan dielname om't der benammen Arabysk en Hebriuwsk yn sprutsen waard: talen dy't yn Itaalje gjin offisjele status hawwe. Yn 2005 (de útrikkingsseremoanje fan 2006) waard dy regel lykwols ôfskaft. Sadwaande koe Kanada yn 2005 nominearre wurde foar de film Water, dy't fierhinne Hindytalich is hoewol't it Hindy yn Kanada gjin offisjele status hat.
 Sûnt de nammeferoaring fan 2019 meie foar de Oscar foar Bêste Ynternasjonale Film ek lange animaasjefilms en lange dokumintêres meidwaan.

Krityk
Der is in protte krityk op it idee dat der in kategory bestean moat foar Bêste Ynternasjonale Film njonken in kategory foar Bêste Film. De Britske krante The Guardian skreau yn 2016 dat soks in "foarûnderstelling mei in fundamintele flater" fertsjintwurdiget, en dat de Oscar foar Bêste Ynternasjonale Film (doe noch de Oscar foar Bêste Film yn in Bûtenlânske Taal) "de meast kritysk ferhune kategory is fan alle Oscar-kategoryen." De krante skreau ek: "Yn in perfekte wrâld – of, alteast, in sa perfekt mooglike wrâld dêr't noch altyd pronkerige filmpriis-seremoanjes besteane – soe gjin ferlet wêze fan in aparte Oscar foar bêste film yn in bûtenlânske taal. It feit dat de Academy [of Motion Pictures Arts and Sciences] nei 87 jier de earste film dy't net foar it meastepart yn it Ingelsk is noch earje moat as bêste film, seit alles oer de eigen beheinings [fan 'e organisaasje], en neat oer de wrâldwide filmyndustry." (Yn 2019 barde dat, doe't de Súdkoreaanske film Gisaengchung, ynternasjonaal bekend as Parasite, de Oscar foar Bêste Film wûn.)

Winners
De Oscars wurde útrikt oan it begjin fan it jier, foar films út it hiele foargeande jier. Yn 'e tabel hjirûnder wurdt de offisjele jiertelling fan 'e Oscars oanholden. Mar it jier dat oanjûn stiet is it jier dêr't de priis foar takend waard, en net it jier dêr't de priis yn takend waard. Dus dêr't bgl. stiet "1956", fûn de útrikking fan dy priis plak yn begjin 1957.
 jier ynstjoerend lân taal titel winner ynternasjonale titel winner regisseur Winners fan Spesjale Prizen (1947 – 1955) 1947 border|20px Itaalje ItaljaanskIngelsk Sciuscià  Shoe-Shine Vittorio De Sica 1948 border|20px FrankrykFrânsk Monsieur Vincent  Monsieur Vincent Maurice Cloche 1949 border|20px ItaaljeItaljaansk Ladri di Biciclette  The Bicycle Thieves Vittorio De Sica 1950 border|20px Frankryk border|20px ItaaljeFrânskItaljaansk Au-delà des Grilles (Fr.)Le Mura di Malapaga (It.) The Walls of Malapaga René Clément 1951 border|20px JapanJapansk Rashōmon  Rashomon Akira Kurosawa 1952 border|20px FrankrykFrânsk Jeux Interdits  Forbidden Games René Clément 1953 gjin priis takend 1954 border|20px JapanJapansk Jigokumon  Gate of Hell Teinosuke Kinugasa 1955 border|20px JapanJapansk Miyamoto Musashi  Samurai: The Legend of Musashi Hiroshi Inagaki Winners fan 'e Oscar foar Bêste Film yn in Bûtenlânske Taal (1956 – 2018) 1956 border|20px ItaaljeItaljaansk La Strada  La Strada Federico Fellini 1957 border|20px ItaaljeItaljaansk Le Notti di Cabiria  Nights of Cabiria Federico Fellini 1958 border|20px FrankrykFrânsk Mon Oncle  My Uncle Jacques Tati 1959 border|20px FrankrykPortegeesk Orfeu Negro  Black Orpheus Marcel Camus 1960 border|20px SwedenSweedsk Jungfrukällan  The Virgin Spring Ingmar Bergman 1961 border|20px SwedenSweedsk Såsom i en Spegel  Through a Glass Darkly Ingmar Bergman 1962 border|20px FrankrykFrânsk Les Dimanches de Ville d'Avray  Sundays and Cybele Serge Bourguignon 1963 border|20px ItaaljeItaljaansk 8½  8½ Federico Fellini 1964 border|20px ItaaljeItaljaansk Ieri, Oggi, Domani  Yesterday, Today and Tomorrow Vittorio De Sica 1965 border|20px TsjechoslowakijeSlowaaksk Obchod na Korze  The Shop on Main Street Ján Kadár en Elmar Klos 1966 border|20px FrankrykFrânsk Un Homme et une Femme  A Man and a Woman Claude Lelouch 1967 border|20px TsjechoslowakijeTsjechysk Ostře Sledované Vlaky  Closely Watched Trains Jiři Menzel 1968 border|20px Sovjet-UnyRussysk Vojna i Mir  War and Peace Sergej Bondartsjûk 1969 border|20px AlgerijeFrânsk Z  Z Costa-Gavras 1970 border|20px ItaaljeItaljaansk Indagine su un Cittadino al di Sopra di Ogni Sospetto  Investigation of a Citizen Above Suspicion Elio Petri 1971 border|20px ItaaljeItaljaansk Il Giardino dei Finzi-Contini  The Garden of the Finzi Continis Vittorio De Sic 1972 border|20px FrankrykFrânsk Le Charme Discret de la Bourgeoisie  The Discrete Charm of the Bourgeoisie Luis Buñuel 1973 border|20px FrankrykFrânsk La Nuit Américaine  Day for Night François Truffaut 1974 border|20px ItaaljeItaljaansk Amarcord  Amarcord Federico Fellini 1975 border|20px Sovjet-UnyRussysk Dersu Uzala  Dersu Uzala Akira Kurosawa 1976 border|20px IvoarkustFrânsk La Victoire en Chantant  Black and White in Color Jean-Jacques Annaud 1977 border|20px FrankrykFrânsk La Vie Devant Soi  Madame Rosa Moshé Mizrahi 1978 border|20px FrankrykFrânsk Préparez Vos Mouchoirs  Get Out Your Handkerchiefs Bertrand Blier 1979 border|20px West-DútslânDútsk Die Blechtrommel  The Tin Drum Volker Schlöndorff 1980 border|20px Sovjet-UnyRussysk Moskva Slezam Ne Verit  Moscow Does Not Believe in Tears Vladimir Mensjov 1981 border|20px HongarijeHongaarsk Mephisto  Mephisto István Szabó 1982 border|20px SpanjeSpaansk Volver a Empezar  To Begin Again José Luis Garci 1983 border|20px SwedenSweedsk Fanny och Alexander  Fanny and Alexander Ingmar Bergman 1984 border|15px   SwitserlânFrânsk La Diagonale du Fou  Dangerous Moves Richard Dembo 1985 border|20px ArgentynjeSpaansk La Historia Oficial  The Official Story Luis Puenzo 1986 border|20px NederlânNederlânsk De Aanslag  The Assault Fons Rademakers 1987 border|17px  DenemarkDeensk Babettes Gæstebud  Babette's Feast Gabriel Axel 1988 border|17px  DenemarkSkaanskDeenskSweedsk Pelle Erobreren  Pelle the Conqueror Bille August 1989 border|20px ItaaljeItaljaansk Nuovo Cinema Paradiso  Cinema Paradiso Giuseppe Tornatore 1990 border|15px   SwitserlânDútsk Reise der Hoffnung  Journey of Hope Xavier Koller 1991 border|20px ItaaljeItaljaansk Mediterraneo  Mediterraneo Gabriele Salvatores 1992 border|20px FrankrykFrânskFjetnameesk Indochine  Indochine Régis Wargnier 1993 border|20px SpanjeSpaansk Belle Époque  Belle Epoque Fernando Trueba 1994 border|20px RuslânRussysk Utomljonnje Solntsem  Burnt by the Sun Nikita Michalkov 1995 border|20px NederlânNederlânsk Antonia  Antonia's Line Marleen Gorris 1996 border|20px TsjechjeTsjechysk Kolja  Kolya Jan Svěrák 1997 border|20px NederlânNederlânsk Karakter  Character Mike van Diem 1998 border|20px ItaaljeItaljaansk La Vita è Bella  Life Is Beautiful Roberto Benigni 1999 border|20px SpanjeSpaansk Todo Sobre Mi Madre  All About My Mother Pedro Almodóvar 2000 border|20px TaiwanMandarynsk Wò Hǔ Cáng Lóng  Crouching Tiger, Hidden Dragon Ang Lee 2001 border|20px Bosnje en HertsegovinaBosnysk Ničija Zemlja  No Man's Land Danis Tanović 2002 border|20px DútslânDútskSwahily Nirgendwo in Afrika  Nowhere in Africa Caroline Link 2003 border|20px KanadaFrânsk Les Invasions Barbares  The Barbarian Invasions Denys Arcand 2004 border|20px SpanjeSpaansk Mar Adentro  The Sea Inside Alejandro Amenábar 2005 border|20px Súd-AfrikaSûlûKosaAfrikaansk Tsotsi  Tsotsi Gavin Hood 2006 border|20px DútslânDútsk Das Leben der Anderen  The Lives of Others Florian Henckel von Donnersmarck 2007 border|20px EastenrykDútsk Die Fälscher  The Counterfeiters Stefan Ruzowitzky 2008 border|20px JapanJapansk Okuribito  Departures Yōjirō Takita 2009 border|20px ArgentynjeSpaansk El Secreto de Sus Ojos  The Secret in Their Eyes Juan José Campanella 2010 border|17px  DenemarkDeensk Hævnen  In a Better World Susanne Bier 2011 border|20px IraanPerzysk Jodái-e Náder az Simin  A Separation Asghar Farhadi 2012 border|20px EastenrykFrânsk Amour  Amour Michael Haneke 2013 border|20px ItaaljeItaljaansk La Grande Bellezza  The Great Beauty Paolo Sorrentino 2014 border|20px PoalenPoalsk Ida  Ida Pawel Pawlikowski 2015 border|20px HongarijeHongaarsk Saul Fia  Son of Saul László Nemes 2016 border|20px IraanPerzysk Forushandeh  The Salesman Asghar Farhadi 2017 border|20px SilySpaansk Una Mujer Fantástica  A Fantastic Woman Sebastián Lelio 2018 border|20px MeksikoSpaanskMysjteeksk Roma  Roma Alfonso Cuarón Winners fan 'e Oscar foar Bêste Ynternasjonale Film (fan 2019 ôf) 2019 border|20px Súd-Koreä Koreaansk Gisaengchung  Parasite Bong Joon-ho 2020 border|17px  Denemark Deensk Druk  Another Round Thomas Vinterberg 2021 border|20px Japan Japansk Doraibu Mai Kā  Drive My Car Ryusuke Hamaguchi 2022 border|20px Dútslân Dútsk Im Westen nichts Neues  All Quiet on the Western Front Edward Berger 2023 border|20px Feriene Keninkrykborder|20px Poalenborder|20px Feriene Steaten DútskPoalskJiddysk The Zone of Interest  Jonathan Glazer 2024 border|20px Brazyljeborder|20px Frankryk Portegeesk Ainda Estou Aqui  I'm Still Here Walter Salles

Keppelings om utens
Offisjele webside fan 'e Oscars

Sjoch ek
Oscar foar Bêste Film
Golden Globe foar Bêste Film yn in Bûtenlânske Taal

Kategory:Amerikaanske filmpriis
Kategory:Priis of ûnderskieding ynsteld yn 1956
Internasjonale Film